text: Vejle hylder sine to olympiske medaljevindere
  19 september 2016 kl. 05.49
  Daniel Wagner Jørgensen er på vej hjem fra Para-OL i Rio med både sølv- og bronzemedalje og Jeanette Ottesen, der vandt bronze ved OL samme sted, bliver onsdag eftermiddag officielt hyldet i Vejle .
  Daniel Wagner Jørgensen, der stiller op for Vejle IF, vandt først sølv i 100 meter løb, inden han lørdag sluttede af med bronze i favorit-disciplinen længdespring.
  Medaljen var Danmarks syvende ved de Paralympiske Lege i Rio, hvor Daniel Wagner.
  Tilbage i midten af august vandt svømmeren Jeanette Ottesen fra Vejle Svømmeklub OL-bronzemedalje i 400 meter medley holdkap. Selvom Jeanette Ottesen er Danmarks mest vindende svømmer gennem tiderne, var denne OL-medalje hendes første.
  Onsdag eftermiddag bliver begge medaljevindere modtaget på  på Vejle Gamle Rådhus, hvor borgmester Arne Sigtenbjerggaard (V) og formand for Kultur- & Idrætsudvalget Dan Arnløv (K) tager imod.
  Herudover vil Byrådet, EliteVejle, Parasportsrådet, Vejle IF, Vejle Svømmeklub og familiemedlemmer være til stede.
  